**Generelle kommentarer til jeres reflekterende artikel om bagedysten**

Formalia:

* Brug ikke fodnoter, men før din læser ind i de tekster, du inddrager.
* Sæt citater i citationstegn og henvis i parentes bagefter til, hvor i teksten det er taget.
* Sæt titler på korte tekster (artikler, digte, noveller) i citationstegn, fx ”Derfor elsker vi bagedysten – selvom ”det vildeste, der kan ske, er, at kagen brænder på”.
* Sæt bøgers, films og tv-programmers titler i kursiv, fx *Den store bagedyst*.
* Henvis til hele forfatterens navn først gang denne nævnes, brug herefter efternavn
* Undgå talesprog, omstændelige forklaringer og slang - medmindre der er en faglig mening med det.
* Skriv klart og med et præcist ordvalg og varier dit sprog
* Brug relevante fagbegreber på en naturlig måde
* Veksl mellem korte og lange sætninger – og skriv ikke så lange sætninger, at du mister herredømmet over dem
* Inddel din tekst i afsnit (ikke for korte) med tydelige fokuser og bind bro mellem afsnittene

At skrive reflekterende

* Stil løbende retoriske spørgsmål undervejs til emnet og materiale, du undersøger
* Forhold dig til din egen skriveproces, kommenter evt. på måden du formulerer en pointe på, eller overdriver en sammenligning eller formår med humor at sætte fokus på noget.
* Skab en personlig skrivestil, der viser dit engagement, din indlevelse og at du gerne vil lege lidt med sproget og de retoriske virkemidler
* Sæt din læser grundigt ind i de konkrete eksempler fra litteraturen/sproget/mediet som du inddrager – mal billedet af indholdet frem i læserens bevidsthed
* Motiver dine refleksioner med din faglige viden.
* Gør dig selv og din læser klogere på emnet undervejs i din artikel.
* Skriv ikke en konklusion, men lad slutningen stå åben for din læsers eftertanker.
* Sidste afsnit: vend blikket mod vernde

Opgaveteksterne

* Find citater, der kan indgå i din artikels underemner. Redegør loyalt for afsenderens pointe og flet dine egne tanker ind i denne.
* Forhold dig til sproget i citatet – måden noget formuleres på
* Forhold dig til afsenderen og modtageren og omstændighederne
* Knyt citatet til et konkret eksempel – fx på en scene i et realityprogram, en linje i et digt, eller en replik i et drama.

**Generelle kommentarer til jeres analyserende artikel om sorg**

Formalia:

* Brug ikke fodnoter, men før din læser ind i de tekster, du inddrager.
* Sæt citater i citationstegn og henvis i parentes bagefter til, hvor i teksten det er taget.
* Sæt titler på korte tekster (artikler, digte, noveller, romanuddrag) i citationstegn, fx ”Syndefaldsmyten”.
* Sæt bøgers, films og tv-programmers titler i kursiv, fx *Flugt* eller *Bibelen*.
* Henvis til hele forfatterens navn først gang denne nævnes, brug herefter efternavn
* Undgå talesprog, omstændelige forklaringer og slang - medmindre der er en faglig mening med det.
* Skriv klart og med et præcist ordvalg og varier dit sprog
* Brug relevante fagbegreber på en naturlig måde
* Veksl mellem korte og lange sætninger – og skriv ikke så lange sætninger, at du mister herredømmet over dem
* Inddel din tekst i afsnit (ikke for korte) med tydelige fokuser og bind bro mellem afsnittene

At skrive analyserende

* Er at skrive undersøgende, undrende, fordybende, nærlæsende, men også fortolkende og sammenlignende
* Formuler en analytisk tese, evt. i form af et spørgsmål i din indledning. Husk opgaveformuleringens fokus og overvej, hvad du synes er mest kendetegnende, gribende eller overraskende ved teksten.
* Stil få løbende retoriske spørgsmål undervejs til emnet og teksten, du undersøger.
* Skriv i en akademisk, men engageret skrivestil, der viser at du har styr på tekstanalyse og fortolkning som metode.
* Sæt din læser grundigt ind i de konkrete eksempler/ citater fra teksten, som du inddrager – mal billedet af indholdet frem i læserens bevidsthed
* Brug PEA-modellen som indre struktur i dine afsnit
* Gør dig selv og din læser klogere på emnet undervejs i din artikel.
* Skriv dig frem mod en samlet fortolkning og konklusion

Opgaveteksten

* Bemærk hvem fortælleren er og overvej pålideligheden, de blinde vinkler, hensigten
* Hvordan bygger forfatteren spænding op?
* Find citater, der kan indgå i din artikels afsnit.
* Forhold dig til sproget i citatet – måden noget formuleres på (virkemidler)
* Overvej om der er danskfaglig viden om litteratur, litteraturhistorie, sprog eller sprogteorier, medier eller medieteori, som kan bruges i fortolkningen af teksten.